aen de voirs weduwe spynnoirs ende dat doen de voirs
joes dairop geboden hadde acht rinsgulden erflic ind weerde
voirs It dat corts dair nae opdat zij die goede voir dien
prijs van acht rinsgulden niet geven en woude dat doen
de selve joes geboden hadde acht rinsgulden ende een oert
ten prijse voirs op sulke condicie dat hij nyemande de
comascap voirmaken en wouden Ende oic dop soe verre
zij he den slach geven wouden dat den selven slach doen
soude twee rinsgulden inder weerden voirs ende twee
gelten rinswijns ende elc hoeghen eenen rinsguld ende
eene gelte rinswijns ende dat de hoegen gaen soude half
ende half ende den wijn soude volgen den vercoeps Ende dat
coepen staen soude van dies dijssendaighs als dit gesciede tot
des sondaighs d nae volgen tusschen ix ende x vren voe der
noene inden voirs aer te vergaden ende te wachten voir de
selve noene de ghene die die goede souden willen hoegen ende
om ald in gescrifte te stellen de comascap ende dat den coepe
volgen souden de steene ende tiechelen ende twee doren inde
huyse liggen ende den vercoepen souden volgen de twee
vinsten die aen tcleyn huys staen Seyde voirts de selve
joes dat hem den voirs slach vanden voirs goeden gegeven
werdt opde voirs acht rinsgulden ende een oert ind weerde
voirs ende op alle de condicien ende vorweerden voe geruert
dat voirts vorweerde was ende onderspreck dat joes de
bate gedragen xviii rinsgulden eens ten prijse voirs
uuytreycken ende betalen soude den voirs anth ende zijne
wive metten rinten van eenen halven jae tusschen dat
ende kersmesse doen naist volgen oft viii dagen dair nae
ende dat zij partien ten voirs dijssendaige van malcanden
schieden op tvergaden des sondaigs doen naistcomen
dwelc gebuen soude ende dat tgelach dairop bleef staen
Ende dat hij joes ten voirs sondaige gecompareert was
ter voirs gesett uren tijtlijc voe der noenen om te verwachte
oft aldair yemant gecome soudt hebben die enige hoegen
inde comascap geworpen soude hebben ende dat hij ald
verbeyde anth ende zijnder huysvrouwen ende oic den
coepluden tot dat xii oren geslagen waen oft d omtrint
Ende datmen ald vanden selven auth sijnder huysvr